ddrg/super_eurlex huggingface dataset:
Úradný vestník L 162 , 30/04/2004 S. 0113 - 0113



Rozhodnutie Rady z 26. apríla 2004, ktorým sa mení a dopĺňa rozhodnutie 2003/231/ES o pristúpení Európskeho spoločenstva k Protokolu o zmene a doplnení Medzinárodného dohovoru o zjednodušení a zosúladení colného režimu (Kjótsky dohovor) (2004/485/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na jej článok 133 v spojení s jej článkom 300 ods. 2, prvý odsek, prvá veta, so zreteľom na návrh Komisie, keďže: (1) Rozhodnutie 2003/321/ES [1] schvaľuje pristúpenie Spoločenstva k Protokolu o zmene a doplnení Kjótskeho dohovoru, s výnimkou dodatku III a ustanovuje, že uloženie aktov o pristúpení sa musí uskutočniť v tom istom čase ako uloženie aktov o pristúpení členských štátov; (2) existuje možnosť, že niektoré členské štáty neukončili svoje vnútroštátne ratifikačné procesy do 30. apríla 2004; (3) niektoré zo štátov, ktoré pristupujú k Európskej únii 1. mája 2004 podľa prístupovej zmluvy 2003, už uložili u generálneho tajomníka Rady pre colnú spoluprácu svoje akty o pristúpení k Protokolu o zmene a doplnení Kjótskeho dohovoru, vrátane dodatkov I a II; (4) je potrebné predísť právnemu stavu, keď niektoré členské štáty sú členmi medzinárodného dohovoru, ku ktorému ešte Spoločenstvo nepristúpilo, napriek tomu, že väčšina ustanovení takéhoto dohovoru patrí do výlučnej právomoci Spoločenstva; (5) rozhodnutie 2003/231/ES by sa preto malo zmeniť a doplniť, ROZHODLA TAKTO: Článok 1 Druhá veta článku 3 ods. 1 rozhodnutia 2003/231/ES sa nahrádza takto: "Také uloženie sa koná 30. apríla 2004, v tom istom čase, ako uloženie aktov o pristúpení členských štátov, ktoré dokončili svoje vnútroštátne prístupové procesy k tomuto dátumu." Článok 2 Toto rozhodnutie sa uverejní v Úradnom vestníku Európskej únie. V Luxemburgu 26. apríla 2004 Za Radu Predseda J. Walsh [1] Ú. v. EÚ L 86, 3.4.2003, s. 21. --------------------------------------------------
Úradný vestník L 150 , 30/04/2004 S. 0042 - 0045



Rozhodnutie Rady z 21. apríla 2004 o uzatvorení dohody medzi Európskym spoločenstvom a Spojenými štátmi americkými o vzájomnom uznávaní osvedčení o zhode na lodné vybavenie (2004/425/ES) RADA EURÓPSKE ÚNIE, so zreteľom na Zmluvu o založení Európskeho spoločenstva, najmä na jej článok 133 v spojitosti s článkom 300 ods. 2 prvý pododsek prvú vetu, ods. 3 prvý pododsek prvú vetu a ods. 4, so zreteľom na návrh Komisie, keďže: (1) Dohoda medzi Európskym spoločenstvom a Spojenými štátmi americkými o vzájomnom uznávaní osvedčení o zhode na lodné vybavenie (dohoda) bola podpísaná v mene spoločenstva 27. februára 2004 s výhradou jej uzavretia. (2) Mali by sa zaviesť vhodné vnútorné postupy na zabezpečenie dobrého fungovania dohody; je preto potrebné previesť na Komisiu právomoc vykonávať určité rozhodnutia na jej realizáciu. (3) Dohoda by sa mala schváliť, ROZHODLA TAKTO: Článok 1 Dohoda medzi Európskym spoločenstvom a Spojenými štátmi americkými o vzájomnom uznávaní osvedčení o zhode na lodné vybavenie sa týmto schvaľuje v mene spoločenstva. Znenie dohody sa pripája k tomuto rozhodnutiu. Článok 2 Predseda Rady sa týmto schvaľuje na vymenovanie osoby/osôb splnomocnenej/-ných na doručenie nóty v mene spoločenstva, ustanovenej v článku 21 ods. 1 dohody. Článok 3 1. Komisia, ktorej pomáha osobitný výbor vymenovaný Radou, zastupuje spoločenstvo v spoločnom výbore ustanovenom v článku 7 dohody a v každej pracovnej skupine, ktorá sa môže vytvoriť v súlade s článkom 7 ods. 4 dohody. Komisia môže po konzultácii s osobitným výborom pristupovať k oznamovaniam, výmenám informácií a žiadostiam o informácie špecifikovaných v dohode. 2. Stanovisko spoločenstva s ohľadom na rozhodnutia, ktoré má urobiť spoločný výbor, určuje Komisia po konzultáciách s osobitným výborom. 3. Rozhodnutie týkajúce sa ukončenia dohody v súlade s jej článkom 21 ods. 3 sa má vykonať Radou, konajúc na základe kvalifikovanej väčšiny, na návrh Komisie. V Luxemburgu 21. apríla 2004 Za Radu predseda J. Walsh --------------------------------------------------
Úradný vestník L 157 , 30/04/2004 S. 0001 - 0003



Rozhodnutie Európskeho Parlamentu a Rady č. 845/2004/ES z 29. apríla 2004, ktorým sa mení a dopĺňa rozhodnutie č. 163/2001/ES o vykonávaní výcvikového programu pre profesionálov v európskom priemysle audiovizuálnych programov (MEDIA Training) (2001 až 2005) EURÓPSKY PARLAMENT A RADA EURÓPSKEJ ÚNIE, so zreteľom na Zmluvu o založení Európskych spoločenstiev, a najmä jej článok 150 ods. 4, so zreteľom na návrh Komisie, so zreteľom na stanovisko Európskeho hospodárskeho a sociálneho výboru [1], so zreteľom na stanovisko Výboru regiónov [2], konajúc v súlade s postupom stanoveným v článku 251 Zmluvy [3], keďže: (1) Rozhodnutím č. 163/2001/ES [4] Európsky parlament a Rada zaviedli Media training program, ktorý je výcvikovým programom pre profesionálov v európskom priemysle audiovizuálnych programov, v období od 1. januára do 31. decembra 2005. (2) Podstatné je zabezpečiť kontinuitu politiky spoločenstva na podporu európskeho audiovizuálneho odvetvia pri zohľadnení cieľov sledovaných spoločenstvom podľa článku 150 Zmluvy. (3) Taktiež je podstatné, aby Komisia poskytla kompletnú a podrobnú hodnotiacu správu o programe Media-training najneskôr 31. decembra 2005 v stanovenom čase, aby legislatívny orgán mohol zvážiť návrh na nový program Media-training, ktorý sa má začať v roku 2007, a aby mohol rozpočtový orgán zhodnotiť potrebu pre nový finančný rámec, ROZHODLI TAKTO: Článok 1 Rozhodnutie č. 163/2001/ES sa týmto mení a dopĺňa takto: 1. V článku 1 sa "31. december 2005" nahrádza výrazom "31. december 2006". 2. V článku 4 ods. 5 sa finančný rámec stanovený na 52 miliónov EUR nahrádza 59,4 miliónmi EUR v súlade s rozhodnutím č. 786/2004 Európskeho parlamentu a Rady, ktorým sa menia a dopĺňajú referenčné čiastky, aby sa zohľadnilo rozšírenie Európskej únie. Článok 2 Toto rozhodnutie nadobúda účinnosť v deň jeho uverejnenia v Úradnom vestníku Európskej únie. V Štrasburgu 29. apríla 2004. Za Európsky parlament predseda P. Cox Za Radu predseda M. McDowell [1] Ú. v. EÚ C 10, 14.1.2004, s. 8. [2] Ú. v. EÚ C 23, 27.1.2004, s. 24. [3] Stanovisko Európskeho parlamentu z 12. februára 2004 (zatiaľ neuverejnené v úradnom vestníku) a rozhodnutie Rady z 26. apríla 2004. [4] Ú. v. ES L 26, 27.1.2001, s. 1. Rozhodnutie zmenené a doplnené rozhodnutím č. 786/2004/ES (Ú. v. EÚ L 138, 30.4.2004, s. 7). --------------------------------------------------
Úradný vestník L 157 , 30/04/2004 S. 0004 - 0006



Rozhodnutie Európskeho parlamentu a Rady č. 846/2004/ES z 29. apríla 2004, ktorým sa mení a dopĺňa rozhodnutie Rady 2000/821/ES týkajúce sa vykonania programu na podporu rozvoja, distribúcie a propagácie európskych audiovizuálnych diel (MEDIA Plus – rozvoj, distribúcia a propagácia) (2001 – 2005) EURÓPSKY PARLAMENT A RADA EURÓPSKEJ ÚNIE, so zreteľom na Zmluvu o založení Európskych spoločenstiev, a najmä na jej článok 157 ods. 3, so zreteľom na návrh Komisie, so zreteľom na stanovisko Európskeho hospodárskeho a sociálneho výboru [1], so zreteľom na stanovisko Výboru regiónov [2], konajúc v súlade s postupom stanoveným v článku 251 Zmluvy [3], keďže: (1) Rozhodnutím 2000/821/ES [4] Rada zaviedla Media Plus program, ktorý podporuje rozvoj, distribúciu a propagáciu európskych audiovizuálnych diel v období od 1. januára 2001 do 31. decembra 2005. (2) Podstatné je zaručiť kontinuitu politiky spoločenstva na podporu európskeho audiovizuálneho odvetvia pri zohľadnení cieľov sledovaných spoločenstvom podľa článku 157 Zmluvy. (3) Taktiež je podstatné, aby Komisia poskytla úplnú a podrobnú hodnotiacu správu o programe Media Plus najneskôr 31. decembra 2005, v stanovenom termíne, aby legislatívny orgán mohol posúdiť návrh nového programu, ktorý sa má začať v roku 2007, a aby rozpočtový orgán mohol zhodnotiť požiadavky na nový finančný rámec, ROZHODLI TAKTO: Článok 1 Rozhodnutie 200/821/ES sa týmto mení a dopĺňa takto: 1. V článku 1 ods. 1 sa "31. december 2005" nahrádza slovami "31. december 2006". 2. V článku 5 ods. 2 sa referenčná čiastka 350 miliónov EUR nahrádza 453,60 miliónmi EUR, vrátane prispôsobenia, ktoré berie do úvahy rozšírenie, po preskúmaní finančnej perspektívy. Článok 2 Toto rozhodnutie nadobúda účinnosť dňom jeho uverejnenia v Úradnom vestníku Európskej únie. V Štrasburgu 29. apríla 2004 Za Európsky parlament predseda P. Cox Za Radu predseda M. McDowell [1] Ú. v. EÚ C 10, 14.1.2004, s. 8. [2] Ú. v. EÚ C 23, 27.1.2004, s. 24. [3] Stanovisko Európskeho parlamentu z 12. februára 2004 (zatiaľ neuverejnené v úradnom vestníku) a rozhodnutie Rady z 26. apríla 2004. [4] Ú. v. ES L 336, 30.12.2000, s. 82. --------------------------------------------------
Úradný vestník L 156 , 30/04/2004 S. 0049 - 0052



Rozhodnutie Komisie z 29. apríla 2004, ktorým sa mení a dopĺňa rozhodnutie 2002/613/ES, pokiaľ ide o schválené strediská pre odber spermy ošípaných v Kanade [oznámené pod číslom dokumentu K(2004) 1687] (Text s významom pre EHP) (2004/456/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 90/429/EHS z 26. júna 1990, ktorou sa ustanovujú veterinárne požiadavky uplatniteľné na obchod vo vnútri spoločenstva a na dovozy spermy domácich ošípaných [1], a najmä na jej článok 8, ods. 1, keďže: (1) rozhodnutie Komisie 2002/613/ES z 19. júla 2002, ktorým sa ustanovujú podmienky pre dovoz spermy domácich ošípaných [2], stanovuje zoznam tretích krajín, vrátane Kanady, z ktorých členské štáty majú povoliť dovoz spermy ošípaných; (2) Kanada požiadala o vykonanie zmien a doplnení v zozname stredísk pre odber spermy, schválených v súlade s rozhodnutím 2002/613/ES, pokiaľ ide o zápisy za túto krajinu; (3) Kanada poskytla záruky týkajúce sa dodržiavania príslušných predpisov uvedených v smernici 90/429/EHS, a nové stredisko, ktoré má byť doplnené do zoznamu, bolo úradne schválené pre vývozy do spoločenstva veterinárnymi službami tejto krajiny; (4) rozhodnutie 2002/613/ES by sa preto malo zmeniť a doplniť; (5) opatrenia ustanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat, PRIJALA TOTO ROZHODNUTIE: Článok 1 Príloha V k rozhodnutiu 2002/613/ES sa mení a dopĺňa v súlade s prílohou k tomuto rozhodnutiu. Článok 2 Toto rozhodnutie sa bude uplatňovať od tretieho dňa nasledujúceho po dni jeho uverejnenia v Úradnom vestníku Európskej únie. Článok 3 Toto rozhodnutie je adresované členským štátom. V Bruseli 29. apríla 2004 Za Komisiu David Byrne člen Komisie [1] Ú. v. ES L 224, 18.8.1990, s. 62. Smernica naposledy zmenená a doplnená nariadením (ES) č. 806/2003 (Ú. v. EÚ L 122, 16.5.2003, s. 1). [2] Ú. v. EÚ L 196, 25.7.2002, s. 42. Rozhodnutie naposledy zmenené a doplnené rozhodnutím 2004/52/ES (Ú. v. EÚ L 10, 16.1.2004, s. 67). -------------------------------------------------- PRÍLOHA V prílohe V k rozhodnutiu 2002/613/ES sa zoznam pre Kanadu mení a dopĺňa takto: a) Vypúšťa sa nasledujúci riadok pre stredisko č. 4-AI-02: CA | 4-AI-02 | Centre d'insémination porcin du Québec (CIPQ) 1486 rang Saint-André Saint-Lambert, Québec | b) Vypúšťa sa nasledujúci riadok pre stredisko č. 4-AI-24: CA | 4-AI-24 | Centre d'insémination C-Prim 2, Chemin Saint-Gabriel Saint-Gabriel de Brandon, Québec | c) Pridáva sa nasledujúci riadok: CA | 7-AI-96 | Hypor Box 323 Ituna, Saskatchewan S0A 1V0 | --------------------------------------------------
(3)

Zdá sa, že napriek úsiliu členských štátov naďalej pretrvávajú určité pochybnosti, pokiaľ ide o tieto podmienky, hlavne keď vezmeme do úvahy značný počet ľudí, ktorí sa chystajú cestovať so svojimi domácimi zvieratami v tomto ročnom období na letné prázdniny. V dôsledku toho by každoročná špička v pohybe zvierat mohla mať za následok mnohé administratívne ťažkosti.
1.

Spoločnosť zaoberajúca sa hovädzími zvieratami sa bude považovať za spoločnosť bez výskytu infekcie BHV 1, ak spĺňa nasledovné podmienky: 1.1. spoločnosť nemá záznam o podozrení na infekciu BHV 1 za posledných 6 mesiacov a ani jedno z hovädzích zvierat v spoločnosti nejaví klinické príznaky poukazujúce na infekciu BHV 1; 1.2. prijaté boli iba hovädzie zvieratá zo spoločností nachádzajúcich sa v členských štátoch alebo regiónoch uvedených v prílohe II, alebo zo spoločností bez výskytu BHV 1 a ani jedno z hovädzích zvierat v spoločnosti neprišlo do styku s inými hovädzími zvieratami ako sú tie, ktoré pochádzajú zo spoločností nachádzajúcich sa v členských krajinách alebo regiónoch uvedených v prílohe II, alebo zo spoločností bez výskytu BHV 1; 1.3. samice hovädzích zvierat sú oplodňované výlučne semenami býkov získanými v súlade so smernicou 88/407/EHS a ktoré mali negatívny výsledok testu na protilátky uvedené v článku 2 ods. 1 písm. c) bode i), alebo boli kryté býkmi zo spoločností nachádzajúcich sa v členských štátoch alebo regiónoch uvedených v prílohe II alebo spoločností bez výskytu BHV 1; 1.4. na spoločnosť sa vzťahuje aspoň jeden z nasledujúcich kontrolných mechanizmov: 1.4.1. sérologické zisťovanie protilátok na BHV 1, ako je uvedené v článku 2 ods. 1 písm. c) malo v oboch prípadoch negatívny výsledok aspoň u dvoch rozdielnych vzoriek krvi, odobratých všetkým samčím aj samičím hovädzím zvieratám určeným na chov, starším ako 9 mesiacov, v intervale od 5 do 7 mesiacov; 1.4.2. sérologické zisťovanie protilátok na BHV 1 malo negatívny výsledok aspoň v dvoch rozdielnych vzorkách mlieka alebo zmiešaniny vzoriek mlieka nie viac ako 5 zvierat, odobratých v intervale od 5 to 7 mesiacov u všetkých dojných zvierat, a sérologické zisťovanie protilátok, ako je uvedené v článku 2 ods. 1 písm. c), malo negatívny výsledok vo všetkých prípadoch aspoň v dvoch vzorkách krvi, odobratých v intervale od 5 do 7 mesiacov všetkým nedojným samičím hovädzím zvieratám a všetkým samčím hovädzím zvieratám určeným na chov, starším ako 9 mesiacov; 1.4.3. v prípade mliekarenských fariem, kde asi 30 % z hovädzích zvierat tvoria dojné kravy, negatívne výsledky sérologického testu na protilátky proti BHV 1 mali všetky z aspoň troch vzoriek mlieka, odobratých, v závislosti od použitého testu, najviac 50 zvieratám v intervale najmenej 3 mesiace, a sérologické zisťovanie protilátok uvedené v článku 2 ods. 1 písm. c) malo negatívne výsledky u všetkých z aspoň jednej vzorky krvi, odobratej všetkým samčím hovädzím zvieratám určeným alebo plánovaným na chov, starším ako 9 mesiacov; 1.4.4. všetky hovädzie zvieratá v spoločnosti pochádzajú buď zo spoločností, ktoré sa nachádzajú v členských krajinách alebo regiónoch uvedených v prílohe II, alebo zo spoločností bez výskytu BHV 1.
Česká spořitelna, a.s.

Iné informácie

:
Úradný vestník L 154 , 30/04/2004 S. 0057 - 0059



Rozhodnutie Komisie z 29. apríla 2004, ktorým sa schvaľujú určité pohotovostné plány na kontrolu slintačky a krívačky [oznámené pod číslom K(2004) 1648] (Text s významom pre EHP) (2004/435/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na Zmluvu o pristúpení Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska, a najmä na jej článok 2 ods. 3, so zreteľom na Akt o pristúpení Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska, a najmä na jeho článok 21 ods. 2, so zreteľom na smernicu Rady 2003/85/ES z 29. septembra 2003 o opatreniach Spoločenstva na kontrolu slintačky a krívačky, ktorým sa zrušuje smernica 85/511/EHS a rozhodnutia 89/531/EHS a 91/665/EHS a mení a dopĺňa smernica 92/46/EHS [1], a najmä článok 72 ods. 7 smernice 2003/85/ES, keďže: (1) Rozhodnutím Komisie 94/455/EHS z 23. júla 1993 o schválení niektorých pohotovostných plánov na kontrolu [2] slintačky a krívačky sa schválili tieto plány pre súčasné členské štáty. (2) Česká republika, Estónsko, Cyprus, Lotyšsko, Litva, Maďarsko, Malta, Poľsko, Slovinsko a Slovensko predložili na schválenie pohotovostné plány v súvislosti so slintačkou a krívačkou. (3) Tieto plány spĺňajú kritériá a požiadavky ustanovené smernicou 2003/85/ES a, v závislosti od pravidelnej aktualizácie a efektívnej realizácie, umožňujú dosiahnuť zamýšľaný cieľ. (4) V súlade s tým by sa teda pohotovostné plány, predložené novými členskými štátmi, mali schváliť. (5) Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat, PRIJALA TOTO ROZHODNUTIE: Článok 1 Pohotovostné plány na kontrolu slintačky a krívačky, predložené novými členskými štátmi uvedenými v prílohe, sa schvaľujú. Článok 2 Toto rozhodnutie sa uplatňuje v závislosti od nadobudnutia platnosti a dňom nadobudnutia platnosti Zmluvy o pristúpení Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska. Článok 3 Toto rozhodnutie je určené členským štátom. V Bruseli 29. apríla 2004 Za Komisiu David Byrne člen Komisie [1] Ú. v. EÚ L 306, 22.11.2003, s. 1. [2] Ú. v. ES L 2, 24.8.1993, s. 20. Rozhodnutie naposledy zmenené a doplnené rozhodnutím 2001/96/ES (Ú. v. ES L 35, 6.2.2001, s. 52). -------------------------------------------------- PRÍLOHA Zoznam nových členských podľa v článku 1 Kód | Krajina | CY | Cyprus | CZ | Česká republika | EE | Estónsko | HU | Maďarsko | LV | Lotyšsko | LT | Litva | MT | Malta | PL | Poľsko | SI | Slovinsko | SK | Slovensko | --------------------------------------------------
Úradný vestník L 154 , 30/04/2004 S. 0040 - 0042



Rozhodnutie Komisie z 29. apríla 2004, ktorým sa schvaľujú určité pohotovostné plány na kontrolu klasického moru ošípaných [oznámené pod číslom K(2004) 1609] (Text s významom pre EHP) (2004/421/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na Zmluvu o pristúpení Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska, a najmä jej článok 2 ods. 3, so zreteľom na Akt o pristúpení Českej republiky, Estónska, Cypru, Lotyšska, Litvy, Maďarska, Poľska, Slovinska a Slovenska, a najmä jeho článok 21, so zreteľom na smernicu Rady 2001/89/ES z 23. októbra 2001 o opatreniach spoločenstva na tlmenie klasického moru ošípaných [1], a najmä jej článok 22 ods. 3 a tretí pododsek článku 29 ods. 3, keďže: (1) rozhodnutím Komisie 1999/246/ES z 30. marca 1999, ktorým sa schvaľujú niektoré pohotovostné plány na kontrolu klasického moru ošípaných [2], sa schválili tieto pohotovostné plány pre Belgicko, Dánsko, Nemecko, Grécko, Španielsko, Francúzsko, Írsko, Taliansko, Luxembursko, Holandsko, Rakúsko, Portugalsko, Fínsko, Švédsko a Spojené kráľovstvo; (2) Česká republika, Estónsko, Cyprus, Lotyšsko, Litva, Maďarsko, Malta, Poľsko, Slovinsko a Slovensko predložili Komisii na schválenie pohotovostné plány na kontrolu klasického moru ošípaných; (3) tieto pohotovostné plány spĺňajú kritériá stanovené v smernici 2001/89/ES a umožňujú dosiahnuť želaný cieľ, ak sú pravidelné aktualizovaná a účinne vykonávané; (4) pohotovostné plány predložené novými členskými štátmi je preto treba schváliť; (5) opatrenia ustanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat, PRIJALA TOTO ROZHODNUTIE: Článok 1 Pohotovostné plány na kontrolu klasického moru ošípaných predložené novými členskými štátmi uvedené v prílohe sa schvaľujú. Článok 2 Toto rozhodnutie sa uplatňuje s výhradou a dňom nadobudnutia platnosti Zmluvy o pristúpení Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska. Článok 3 Toto rozhodnutie je adresované členským štátom. V Bruseli 29. apríla 2004 Za Komisiu David Byrne člen Komisie [1] Ú. v. ES L 316, 1.12.2001, s. 5. Smernica zmenená a doplnená Aktom o pristúpení z roku 2003 (Ú. v. EÚ L 236, 23.9.2003, s. 381). [2] Ú. v. ES L 93, 8.4.1999, s. 24. Rozhodnutie naposledy zmenené a doplnené rozhodnutím 2000/113/ES (Ú. v. ES L 33, 8.2.2000, s. 23). -------------------------------------------------- PRÍLOHA Zoznam nových členských štátov uvedených v článku 1 Kód | Krajina | CY | Cyprus | CZ | Česká republika | EE | Estónsko | HU | Maďarsko | LV | Lotyšsko | LT | Litva | MT | Malta | PL | Poľsko | SI | Slovinsko | SK | Slovensko | --------------------------------------------------
(7)

Vzhľadom na to, aké riziko by rozšírenie ochorenia do Spoločenstva znamenalo pre zdravie zvierat, sa preto považuje za primerané zaviesť okamžité opatrenie, a pozastaviť tak dovozy živých vtákov radu bežci a násadových vajec týchto druhov z Juhoafrickej republiky.
2004/576/ES: Rozhodnutie Rady z 29. aprila 2004 o uzavretí Dohody o vedeckej a technickej spolupráci medzi Európskym spoločenstvom a Izraelským štátom



Úradný vestník L 261 , 06/08/2004 S. 0047 - 0047



Rozhodnutie Rady z 29. apríla 2004, ktoré sa týka uzatvorenia Dohody o vedeckej a technickej spolupráci medzi Európskym spoločenstvom a štátom Izrael (2004/576/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej článok 170 v súvislosti s prvou vetou prvého pododseku článku 300 ods. 2, so zreteľom na návrh Komisie, so zreteľom na stanovisko Európskeho parlamentu [1], keďže: (1) Komisia dojednala v mene Spoločenstva dohodu o vedeckej a technickej spolupráci medzi Európskym spoločenstvom a štátom Izrael, (ďalej ako dohoda); (2) dohoda bola podpísaná v mene Spoločenstva 10. júna 2003 v Bruseli, s prihliadnutím na jej podpisovanie; (3) dohoda by mala byť schválená, ROZHODLA TAKTO: Článok 1 Týmto sa v mene Spoločenstva schvaľuje dohoda o vedeckej a technickej spolupráci medzi Európskym spoločenstvom a štátom Izrael. Text dohody už bol uverejnený v Úradnom vestníku Európskej únie [2]. Článok 2 Oznámenie ustanovené článkom 5 dohody, predloží predseda Rady v mene Spoločenstva. V Luxemburgu 29. apríla 2004 Za Radu predseda M. McDowell [1] Stanovisko doručené 11. marca 2004 (doteraz neuverejnené v úradnom vestníku). [2] Ú. v. EÚ L 154, 21.6.2003, s. 80. --------------------------------------------------
2004/579/ES: Rozhodnutie Rady z 29. aprila 2004 o uzavretí Dohovoru Organizácie Spojených národov proti nadnárodnému organizovanému zločinu v mene Európskeho spoločenstva



Úradný vestník L 261 , 06/08/2004 S. 0069 - 0069



Rozhodnutie Rady z 29. apríla 2004 o uzatvorení Dohovoru Organizácie spojených národov proti nadnárodnému organizovanému zločinu v mene Európskeho spoločenstva RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na jej články 47, 55, 95 a 179, v spojení s prvou zarážkou článku 300 ods. 2 a prvým pododsekom článku 300 ods. 3, so zreteľom na návrh Komisie, so zreteľom na stanovisko Európskeho parlamentu [1], keďže: (1) oblasti, ktoré spadajú pod právomoc Spoločenstva dojednala v mene Spoločenstva po splnomocnení Radou Komisia; (2) Rada poverila Komisiu úlohou viesť rokovania o pridružení Spoločenstva k menovanému dohovoru; (3) rokovania sa úspešne uzavreli a 12. decembra 2000 bola Spoločenstvom podpísaná výsledná listina, v súlade s rozhodnutím 2001/87/ES [2]; (4) niektoré členské štáty sú zmluvnými stranami dohovoru, v ostatných prebieha proces ratifikácie; (5) podmienky uloženia schvaľovacej listiny Spoločenstva u depozitára sa splnili podľa článku 36 ods. 3 dohody; (6) dohovor by mal byť schválený, aby Spoločenstvo, v rámci svojich právomocí sa stalo jeho súčasťou; (7) Spoločenstvo uloží spolu so schvaľovacou listinou podľa článku 36 ods. 3 dohovoru aj vyhlásenie o rozsahu kompetencií Európskeho spoločenstva, vzhľadom na záležitosti, ktoré sú zachytené v dohovore, ROZHODLA TAKTO: Článok 1 Dohovor Organizácie spojených národov proti nadnárodnému organizovanému zločinu sa schvaľuje v mene Európskeho spoločenstva. Text dohovoru je ustanovený v prílohe I. Článok 2 Týmto sa predseda Rady poveruje určiť osobu/y splnomocnenú/é na podpis a uloženie oficiálne schválenej listiny Spoločenstva s cieľom zaviazať Spoločenstvo. Schvaľovacia listina k oficiálnemu potvrdeniu v súlade s článkom 36 ods. 3 dohovoru ustanovuje aj vyhlásenie k právomociam, ako je uvedené v prílohe II. Má obsahovať aj v prílohe III uvedené prehlásenie. Článok 3 Toto rozhodnutie sa uverejní v Úradnom vestníku Európskej únie. V Luxemburgu, 29. apríla 2004 Za Radu predseda M. McDowell [1] Stanovisko z 13. januára 2004 (doteraz neuverejnené v úradnom vestníku). [2] Ú. v. ES L 30, 1.2.2001, s. 44. --------------------------------------------------